


Z A P I S N I K
44.  sjednice Vijeća Gradske četvrti Donja Dubrava,
održane 22. siječnja 2021.
u dvorani „AB“ Područnog ureda gradske uprave Dubrava, Dubrava 49,
s početkom u 16,00 sati

Nazočni članovi Vijeća: Milan Draženović – predsjednik, Antun Bačić – potpredsjednik, Albina Benčec, Mira Božić, Mladen Cetinja, Josipa Ćorluka, Klaudija Ešegović, Hrvoje Hanžek, Nikola Horvatić, Trpimir Majcan, Dario Nekić, Damir Perica, Dubravka Šereg i Hrvoje Tomić.
Nenazočan član Vijeća: Ivan Trstenjak
Nazočni članovi VMO: Željko Đuretec – predsjednik VMO „30. svibnja 1990.“, Tin Trstenjak – predsjednik VMO „Ivan Mažuranić“, Ino Hosni – predsjednik VMO Novi Retkovec i Niko Katavić – član VMO Trnava
Nazočni djelatnici Službe za MS: 
Marija Nakić – voditeljica Područnog odsjeka Donja Dubrava,  
Snježana Pehar – stručni referent za rad tijela mjesne samouprave
i  Silvestar Smrekar – stručni  referent za rad tijela mjesne samouprave.

Predsjedava Milan Draženović, predsjednik Vijeća Gradske četvrti Donja Dubrava.
O tijeku sjednice vodi se video zapis.
Predsjednik pozdravlja sve prisutne te utvrđuje da je nazočno 14 članova Vijeća te ono može pravovaljano odlučivati. Otvara 44. sjednicu Vijeća Gradske četvrti Donja Dubrava. 
Pita članove Vijeća imaju li primjedbi na zapisnik 43. sjednice. Budući da primjedbi nije bilo, nakon provedenog glasovanja utvrđuje da je isti  jednoglasno prihvaćen. 
Potom predlaže dopunu dnevnog reda točkama od 3. do 6. a radi se o prijedlozima zaključaka o davanju mišljenja po članku 86. Statuta Grada Zagreba za koje su materijale primili e-mailom i o Prijedlogu zaključka o prijedlogu utroška sredstava s pozicije „ostali nespomenuti rashodi poslovanja“. Budući da drugih prijedloga za dopunu dnevnog reda nije bilo, nakon provedenog glasovanja predsjednik utvrđuje da je prijedlog dopune dnevnog reda jednoglasno prihvaćen te da je jednoglasno usvojen

DNEVNI RED:

1. Prijedlog financijskog plana Gradske četvrti Donja Dubrava za 2021.
2. Prijedlog programa održavanja komunalne infrastrukture na području Gradske četvrti Donja Dubrava u 2021.
3. Prijedlog zaključka o prijedlogu utroška sredstava s pozicije ostali nespomenuti rashodi poslovanja
4. Prijedlog zaključka o davanju mišljenja o Prijedlogu zaključka (produženje provedbe Programa održivog razvoja poljoprivrede, šumarstva i ruralnog prostora Grada Zagreba 2016.-2020.)
5. Prijedlog zaključka o davanju mišljenja o Prijedlogu statutarne odluke o izmjenama i dopunama Statuta Grada Zagreba
6. Prijedlog zaključka o davanju mišljenja o Prijedlogu odluke o izmjeni Odluke o popisu pravnih osoba od posebnog interesa za Grad Zagreb
7. Prijedlog zaključka o prijedlogu postavljanja prometnog znaka „slijepa ulica“ u ulici Damira Vuzema
8. Prijedlog zaključka o prijedlogu postavljanja prometnog znaka „slijepa ulica“ u ulici Podrvanjski put
9. Pitanja, prijedlozi i obavijesti


Ad 1 - Prijedlog financijskog plana Gradske četvrti Donja Dubrava za 2021.
Predsjednik obrazlaže Prijedlog financijskog plana i otvara raspravu.
Bez rasprave Vijeće jednoglasno donosi

FINANCIJSKI PLAN 
Gradske četvrti Donja Dubrava za 2021.
(Tekst Financijskog plana priložen je ovom zapisniku i njegov je sastavni dio)



Ad 2 - Prijedlog programa održavanja komunalne infrastrukture na području Gradske četvrti Donja Dubrava u 2021.
Predsjednik obrazlaže Prijedlog programa i otvara raspravu. Bez rasprave Vijeće jednoglasno donosi

PROGRAM
održavanja komunalne infrastrukture
na području Gradske četvrti Donja Dubrava u 2021.
(Tekst programa priložen je ovom zapisniku i njegov je sastavni dio)


Ad 3 - Prijedlog zaključka o prijedlogu utroška sredstava s pozicije ostali nespomenuti rashodi poslovanja
Predsjednik obrazlaže Prijedlog zaključka i otvara raspravu. Bez rasprave Vijeće jednoglasno donosi

ZAKLJUČAK 
O PRIJEDLOGU UTROŠKA SREDSTAVA S POZICIJE
 OSTALI NESPOMENUTI RASHODI POSLOVANJA

I.  Vijeće Gradske četvrti Donja Dubrava iz Razdjela Proračuna Grada Zagreba 0502, na poziciji 177-3299 "Ostali nespomenuti rashodi poslovanja" za 2021. raspolaže sa 200.000,00 kn.
          II. Vijeće Gradske četvrti predlaže utrošak sredstava iz točke I. ovog zaključka na slijedeći način:

           1. Protokolarne potrebe i nepredviđeni troškovi                                          25.000,00 kn
    2. Društvena, kulturna, sportska i druga događanja (Dani Dubrave i sl.)  85.000,00 kn
          3. Potrebe ustanova kojima je osnivač Grad Zagreb                                   90.000,00 kn

                                                                             Ukupno:                      200.000,00 kn


        III.  Daje se ovlaštenje predsjedniku Vijeća Gradske četvrti Donja Dubrava da u ime Vijeća tijekom godine iz Razdjela Proračuna Grada Zagreba 0502, na poziciji 177-3299 "Ostali nespomenuti rashodi poslovanja" za 2021. odobrava plaćanja do iznosa od 5.000,00 kn.  O potpisanim odobrenjima predsjednik Vijeća će izvijestiti Vijeće.

      IV. Ovaj će Zaključak biti dostavljen Gradskom uredu za mjesnu samoupravu.


Ad 4 - Prijedlog zaključka o davanju mišljenja o Prijedlogu zaključka (produženje provedbe Programa održivog razvoja poljoprivrede, šumarstva i ruralnog prostora Grada Zagreba 2016.-2020.)
Predsjednik otvara raspravu o Prijedlogu zaključka. Bez rasprave, Vijeće jednoglasno donosi

Z A K L J U Č A K
o davanju mišljenju o Prijedlogu zaključka (produženje provedbe Programa održivog
razvoja poljoprivrede, šumarstva i ruralnog prostora Grada Zagreba 2016.-2020.)

1. Vijeće Gradske četvrti Donja Dubrava razmotrilo je  Prijedlog zaključka (produženje provedbe Programa održivog razvoja poljoprivrede, šumarstva i ruralnog prostora Grada Zagreba 2016.-2020.),  te na njega nema primjedbi ni prijedloga.
1. Ovaj će zaključak biti upućen Stručnoj službi gradonačelnika. 



Ad 5 - Prijedlog zaključka o davanju mišljenja o Prijedlogu statutarne odluke o izmjenama i dopunama Statuta Grada Zagreba
Predsjednik otvara raspravu o Prijedlogu zaključka. U raspravi sudjeluju T. Majcan, M. Božić i predsjednik. Vijeće jednoglasno donosi

Z A K L J U Č A K
o davanju mišljenju o Prijedlogu statutarne odluke o 
izmjenama i dopunama Statuta Grada Zagreba

1. Vijeće Gradske četvrti Donja Dubrava razmotrilo je Prijedlog statutarne odluke o izmjenama i dopunama Statuta Grada Zagreba te na njega nema primjedbi ni prijedloga.
2. Ovaj će zaključak biti upućen Gradskoj skupštini, Odboru za Statut, Poslovnik i propise. 



Ad 6 - Prijedlog zaključka o davanju mišljenja o Prijedlogu odluke o izmjeni Odluke o popisu pravnih osoba od posebnog interesa za Grad Zagreb
Predsjednik otvara raspravu o Prijedlogu zaključka. Bez rasprave, Vijeće jednoglasno donosi

Z A K L J U Č A K
o davanju mišljenju o Prijedlogu odluke o izmjeni Odluke o popisu 
pravnih osoba od posebnog interesa za Grad Zagreb


1. Vijeće Gradske četvrti Donja Dubrava razmotrilo je Prijedlog odluke o izmjeni Odluke o popisu pravnih osoba od posebnog interesa za Grad Zagreb te na njega nema primjedbi ni prijedloga.
2. Ovaj će zaključak biti upućen Stručnoj službi gradonačelnika. 



Ad 7 - Prijedlog zaključka o prijedlogu postavljanja prometnog znaka „slijepa ulica“ u ulici Damira Vuzema
Predsjednik otvara raspravu o Prijedlogu zaključka. Bez rasprave, Vijeće jednoglasno donosi

Z A K L J U Č A K 
o prijedlogu postavljanja prometnog znaka „slijepa ulica“
 u ulici Damira Vuzema

1. Razmotren je Zaključak Vijeća Mjesnog odbora Trnava kojim se predlaže postavljanje prometnog znaka „slijepa ulica“ u ulici Damira Vuzema kod spoja s Vukomerečkom cestom. 
1. Prijedlog se smatra opravdanim te se nadležnom gradskom uredu predlaže da izvrši očevid, utvrdi opravdanost zahtjeva, donese pripadajuće rješenje i Vijeće obavijesti o učinjenom.
1. Ovaj Zaključak dostavlja se Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.



Ad 8 - Prijedlog zaključka o prijedlogu postavljanja prometnog znaka „slijepa ulica“ u ulici Podrvanjski put
Predsjednik otvara raspravu o Prijedlogu zaključka. Bez rasprave, Vijeće jednoglasno donosi

Z A K L J U Č A K 
o prijedlogu postavljanja prometnog znaka „slijepa ulica“
 u ulici Podrvanjski put

1. Razmotren je Zaključak Vijeća Mjesnog odbora Trnava kojim se predlaže postavljanje prometnog znaka „slijepa ulica“ u ulici Podrvanjski put zapadno od spoja s ulicom Sobolski put (u slijepom dijelu ulice Podrvanjski put).
2. Prijedlog se smatra opravdanim te se nadležnom gradskom uredu predlaže da izvrši očevid, utvrdi opravdanost zahtjeva, donese pripadajuće rješenje i Vijeće obavijesti o učinjenom.
3. Ovaj Zaključak dostavlja se Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.


Ad 9 - Pitanja, prijedlozi i obavijesti
Predsjednik pita članove Vijeća imaju li pitanja ili prijedloga.
N. Horvatić pita u kojoj je fazi priprema za nadvožnjak na spoju Branimirova-I.Trnava-Osječka i za osnovnu školu Čulinec-Trnava.
Predsjednik odgovara da je pred koji dan poslao dopis nadležnim gradskim uredima da se očituju koje je dinamika njihovih planova za 2021. za Gradsku četvrt Donja Dubrava. Daje pojašnjenja u svezi postupaka za izgradnju osnovne škole. Vjeruje da bi se za godinu, dvije moglo doći do početka izgradnje škole.
D. Šereg ukazuje na problem dotrajalih i uništenih sprava na dječjem igralištu kod Osnovne škole I. Mažuranića koje bi trebalo i ograditi.
Predsjednik odgovara da je s nadležnima iz Zrinjevca obišao sve lokacije igrališta osim ove jer se radi o parceli u privatnom vlasništvu zbog čega nema mogućnosti uređenja.
Daje informaciju o prodaji zemljišta predviđenog za reciklažno dvorište na spoju Osječke i Daljske. Nažalost, gradski uredi tako brzo rade da je u međuvremenu, od kada je Vijeće to planiralo za reciklažno dvorište, zemljište prodano. Ostao je još jedan manji dio u vlasništvu države i to smo zatražili da Grad preuzme kako bi se moglo izgraditi dječje igralište.
Budući da više nije bilo pitanja i prijedloga, predsjednik zaključuje sjednicu u 17,50 sati. 



KLASA: 026-02/21-001/44				
URBROJ: 251-06-11-4-21-5
Zagreb, 21. siječnja 2021.

Zapisnik sastavila:
Snježana Pehar
Predsjednik
Vijeća Gradske četvrti
Donja Dubrava
   Milan Draženović, dipl. ing.

